Det er endnu ikke fastlagt, hvem der bliver den nye træner for Frederikshavn FOX, men assistenttræner Morten Holmen vil fortsætte for den nye træner, desuden vil han have ansvaret for den daglige træning, indtil der er fundet en ny cheftræner. FOX er netop rykket ned i 1. division. Samarbejdet med Anders Thomsen beskrives som særdeles positivt, men de manglende resultater har fået konsekvenser. - Vi er nødt til at få tilført noget nyt blod som led i vores nye start. Vi vil derfor straks gå i gang med at tage kontakt til potentielle træneremner i håbet om at kunne finde den træner, der ikke bare kan føre os tilbage til Toms Ligaen, men som også kan være med til at skabe et fundament der gør at vi vender endnu stærkere tilbage, lyder det i en pressemeddelelse.

Referat:
Som et led i processen mod at komme tilbage i ligaen afbryder frederikshavnerklubben samarbejdet med cheftræneren.